Treptoplatypus

***Treptoplatypus*** er en slekt av biller som hører til gruppen sylinderborere i den store familien snutebiller (Curculionidae). 

## Utseende
Middelsstore, avlange, parallellsidige, rødlige biller. Kroppen er mer eller mindre sylindrisk på form. **Hodet** er stort og bredt, like bredt som brystskjoldet. De mangler snute. Fasettøynene er forholdsvis store. Antennene er ganske korte og består av bare seks ledd. De tre-fire ytterste leddene danner en tykk klubbe. **Brystskjoldet** (pronotum) er lengre enn bredt, ofte med en markert midtfure. Sett ovenfra er det rektangulært. Oversiden er gjerne tydelig punktert og blank. **Dekkvingene** er avlange, parallellsidige, med markerte punktrader. **Beina** har ganske korte og tykke lår og legger, men lange føtter (tarser) – disse er gjerne vel så lange som leggene og lårene til sammen. Særlig det innerste fotleddet er langt og tynt. Føttene er fem-leddete, og i motsetning til de fleste andre medlemmer av gruppen snutebiller (Curculionoidea) er ingen av leddene tolappede. **Larvene** er korte og tykke uten synlige bein.

## Levevis
Både larver og voksne lever i tunneler som de gnager i ved. De fleste artene angriper nylig døde trær eller nyfelt tømmer, men det finnes også noen som går på levende trær. Sylinderborerne er ambrosiabiller, det vil si at de ikke ernærer seg av selve veden, men av sopp som de dyrker på veden. Denne levemåten har de til felles med barkbiller i undergruppen Xyleborina. Tunnelene går gjern dypt inn mot kjernen i treet. Soppene de dyrker er beslektet med gjærsopp, og de skiller ut en gjær- eller øl-lignende lukt som tiltrekker andre ambrosiabiller til treet. Ved er ganske næringsfattig, men soppene som vokser på den er derimot næringsrike, det gjør at ambrosiabillene kan fullføre utviklingen sin ganske raskt (3 – 14 uker), dette i kontrast til andre vedlevende biller som gjerne bruker flere år på utviklingen. De nyklekte billene tar med seg sporer av soppene i spesielle beholdere (mycangia) når de flyr ut for å pare seg og starte nye kolonier. Ambrosiabillenes ganger og soppinfeksjonen de fører med seg ødelegger vedens verdi som tømmer, og mange arter er derfor regnet som skadedyr på tropiske tømmertrær.

## Utbredelse
Slekten er utbredt i Nord-Amerika, Europa, Asia og Oseania.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[Sylinderborere]], [[Platypodinae]]** Shuckard, 1840 (før familien Platypodidae)
******* Stammen **[[Platypodini]]** Shuckard, 1840
******** Slekten ***Treptoplatypus*** Schedl, 1972
### Liste over artene

* *[[Treptoplatypus abietis]]*  (Wood), 1958
* *[[Treptoplatypus artesolidus]]* Bright & Skidmore, 2002
* *[[Treptoplatypus australis]]* Bright & Skidmore, 2002
* *[[Treptoplatypus biflexuosus]]* Bright & Skidmore, 2002
* *[[Treptoplatypus canaliculatus]]* Bright & Skidmore, 2002
* *[[Treptoplatypus caviceps]]* Bright & Skidmore, 2002
* *[[Treptoplatypus circulicauda]]* Browne, 1949
* *[[Treptoplatypus fischeri]]* Schedl, 1972
* *[[Treptoplatypus franciai]]* Bright & Skidmore, 2002
* *[[Treptoplatypus fulgens]]* Beaver & Liu, 2013
* *[[Treptoplatypus hirtus]]* Bright & Skidmore, 2002
* *[[Treptoplatypus micrurus]]* Bright & Skidmore, 2002
* *[[Treptoplatypus multiporus]]* Schedl, 1968
* *[[Treptoplatypus oxyurus]]* Bright & Skidmore, 2002
* *[[Treptoplatypus pasohensis]]* Bright & Skidmore, 2002
* *[[Treptoplatypus quadriporus]]* Schedl, 1971
* *[[Treptoplatypus sandakanensis]]* Bright & Skidmore, 2002
* *[[Treptoplatypus solidulus]]* Bright & Skidmore, 2002
* *[[Treptoplatypus solidus]]* Bright & Skidmore, 2002
* *[[Treptoplatypus subaplanatus]]* Wood & Bright, 1992
* *[[Treptoplatypus taxicornis]]* Schedl, 1972
* *[[Treptoplatypus trepanatus]]* Schedl, 1939
* *[[Treptoplatypus wilsoni]]*  (Swaine), 1916

## Referanser


## Eksterne lenker
*